b'\n_START_ARTICLE_\nLiterarni agent\n_START_PARAGRAPH_\nLiterarni agent (pogosto tudi sinonim za "zalo\xc5\xbeni\xc5\xa1kega agenta") je vrsta agenta, ki uradno zastopa scenariste, pisatelje ali pesnike ter njihova ustvarjena dela. Agencija, ki zaposluje literarne agente, se imenuje literarna agencija._NEWLINE_Glavni nalogi literarnih agentov sta prodaja ustvarjenega dela in pogajanja pri sami prodaji. Ob koncu prodaje se jim od prodanega dela izpla\xc4\x8da dolo\xc4\x8den dele\xc5\xbe, obi\xc4\x8dajno od deset do dvajset odstotkov od celotne prodajne cene. Osnovna cilja literarnih agentov sta prodati zastopana dela in \xc5\xa1e naprej zastopati svoje partnerje._NEWLINE_Scenaristi imajo navadno agente in mened\xc5\xbeerje. Odvisno od primera do primera, a navada je, da na primer nekega scenarista zastopajo agenti na podro\xc4\x8dju filma, drugi na podro\xc4\x8dju televizije, s tem pa si prepre\xc4\x8dujejo, da bi si hodili v lase in imeli mo\xc5\xbenost krasti provizijo._NEWLINE_Literarnega agenta pa se ne sme me\xc5\xa1ati z literarnim mened\xc5\xbeerjem.'